การปฏิบัติเพื่อสุขอนามัยในช่องปากที่ดี การแปรงคราบพลัคออกไป การลองสิ่งที่ใช้รักษาที่บ้าน
การแปรงฟันเป็นวิธีกำจัดคราบพลัคที่มีประสิทธิภาพมากที่สุดแล้ว และการแปรงฟันอย่างถูกต้องและเป็นประจำจะช่วยทำให้มั่นใจได้ว่าจะมีคราบพลัคสะสมน้อยลงเมื่อเวลาผ่านไป ซึ่งนี่เป็นสิ่งสำคัญเนื่องจากคราบพลัคที่ก่อตัวขึ้นนั้นสามารถ เปลี่ยนสภาพเป็นหินปูนได้ซึ่งจะกำจัดได้ยากกว่ามาก คุณควรจะแปรงฟันอย่างน้อยที่สุดวันละ 1 ครั้ง แต่ทันตแพทย์แนะนำให้แปรงฟันวันละ 2 ครั้ง โดยแปรง 1 ครั้งในตอนเช้าและ 1 ครั้งก่อนนอน ที่สำคัญคือการแปรงฟันก่อนนอน เพราะว่าในช่วงกลางคืนแบคทีเรียประจำถิ่นจะกลายสภาพเป็นกรดที่มีฤทธิ์ในการกำจัดมากขึ้นซึ่งทำให้เป็นกลางได้ยากเนื่องจากน้ำลายจะไหลลดลง การใช้ไหมขัดฟันเป็นส่วนประกอบสำคัญของอนามัยในช่องปากที่มีประสิทธิภาพ แต่น่าเสียดายที่คนมักจะละเลยขั้นตอนนี้ การใช้ไหมขัดฟันกำจัดแบคทีเรียและเศษอาหารออกจากซอกฟันจะช่วยป้องกันไม่ให้เกิดการสะสมของคราบพลัค ควรจะทำวันละ 1 ครั้งก่อนนอน ก่อนแปรงฟัน ใช้ไหมขัดฟันระหว่างซี่ฟันโดยถูไปมาอย่างอ่อนโยน และยกไหมขัดฟันถูไปตามด้านข้างฟัน หลีกเลี่ยง "การรีบดึง"ไหมขัดฟันเข้าที่ เพราะว่าอาจจะทำให้เนื้อเยื่อเหงือกที่ละเอียดอ่อนเกิดความระคายเคือง  ให้แน่ใจว่าได้ใช้ไหมขัดฟันที่สะอาดสำหรับระหว่างซี่ฟันแต่ละซี่ มิฉะนั้นคุณจะแค่ย้ายแบคทีเรียจากส่วนหนึ่งของปากไปยังอีกส่วนหนึ่งเท่านั้น ถ้าคุณพบว่าไหมขัดฟันใช้งานได้ยาก ให้ลองใช้ไม้จิ้มฟันทางทันตกรรมแทน ซึ่งจะเป็นแท่งไม้หรือพลาสติกเล็กๆ ที่สามารถเสียบเข้าไประหว่างซี่ฟันได้ โดยจะมีผลเช่นเดียวกับการใช้ไหมขัดฟัน แม้ว่าน้ำยาบ้วนปากสำหรับขจัดคราบพลัคจะไม่ได้มีประสิทธิภาพเพียงพอที่จะกำจัดคราบพลัคทั้งหมดได้เอง แต่เมื่อใช้เป็นส่วนหนึ่งของกิจวัตรการทำความสะอาดฟันโดยการแปรงฟันและการใช้ไหมขัดฟัน พวกมันจะสามารถช่วยกำจัดคราบพลัคและทำให้ลมหายใจของคุณมีกลิ่นมิ้นท์ไปด้วย  คลอร์เฮกซิดีน ไดกลูโคเนต (Chlorhexidine Digluconate) เป็นน้ำยาบ้วนปากที่มีประสิทธิภาพมากที่สุดเพื่อต่อต้านแบคทีเรียในช่องปากทุกชนิด แต่ไม่ควรจะใช้ติดต่อกันนานกว่า 2 สัปดาห์ แบคทีเรียที่พบในคราบพลัคเจริญเติบโตโดยการกินอาหารที่มีน้ำตาลและแป้ง ในความเป็นจริงนั้นทุกครั้งที่คุณกินอาหารเหล่านี้แบคทีเรียจะปล่อยกรดซึ่งทำให้เกิดฟันผุและโพรงในฟัน ดังนั้นเพื่อหลีกเลี่ยงปัญหานี้ให้พยายามลดการบริโภคอาหารแปรรูปประเภทนี้ และถ้าคุณตัดสินใจที่จะตามใจปากไปกับอาหารเหล่านี้ก็จงให้ความสำคัญเป็นพิเศษกับกิจวัตรการแปรงฟันและการใช้ไหมขัดฟัน แม้ว่าคุณจะทำตามขั้นตอนเพื่อสุขอนามัยในช่องปากอย่างเคร่งครัดที่สุดที่บ้านแล้ว แต่คุณยังสามารถได้รับประโยชน์จากการไปพบทันตแพทย์ทุก 6 เดือนอีกด้วย เฉพาะทันตแพทย์เท่านั้นที่จะสามารถทำความสะอาดแบบมืออาชีพได้อย่างทั่วถึงซึ่งจะช่วยขจัดคราบพลัคที่เข้าถึงได้ยากและคราบหินปูนที่กำจัดยาก คราบพลัคเป็นสิ่งที่แทบจะมองไม่เห็น ดังนั้นอาจจะเป็นเรื่องยากที่คุณจะรู้ว่ามีคราบพลัคอยู่บนฟันของคุณมากเท่าไร เพื่อแก้ปัญหานี้คุณสามารถซื้อ "เม็ดย้อมสีฟัน" ได้ที่ร้านขายของชำหรือร้านขายยา เมื่อเคี้ยวแล้วเม็ดเหล่านี้จะย้อมสีคราบพลัคบนฟันของคุณให้เป็นสีแดงสด ทำให้คุณสามารถตรวจสอบฟันเพื่อหาคราบพลัคและระบุบริเวณที่คุณต้องแปรงได้ง่าย การใช้สำลีก้านจุ่มสีผสมอาหารสีเขียวทาบนฟันของคุณจะมีผลเช่นเดียวกัน การย้อมสีฟันของคุณเป็นสีเขียวเพื่อให้สามารถระบุคราบพลัคได้ง่าย แปรงฟันอย่างมีประสิทธิภาพและตรวจดูให้แน่ใจว่าคุณกำจัดคราบพลัคมากที่สุดเท่าที่จะเป็นไปได้ สิ่งสำคัญก็คือคุณต้องมีเครื่องมือที่เหมาะสม แม้ว่าจะมีแปรงสีฟันสวยๆ ตามท้องตลาดมากมาย แต่สมาคมทันตกรรมอเมริกันกล่าวว่า "แปรงไนลอนอ่อนๆ ที่มีขนแปรงขัดปลายมน" จะช่วยได้ แปรงสีฟันที่มีขนแข็งอาจจะขัดสีมากเกินไปและทำให้เคลือบฟันสึกกร่อน และทำให้เหงือกเจ็บได้ แม้ว่าคุณจะไม่ได้ใช้เทคนิคการแปรงฟันที่ถูกต้อง แต่แปรงขนอ่อนก็ยังดีกว่า  คุณต้องการยาสีฟันฟลูออไรด์ดีๆ อีกด้วย ฟลูออไรด์ช่วยเสริมสร้างให้ฟันแข็งแรงและป้องกันฟันผุและการเกิดโพรงในฟัน แปรงสีฟันไฟฟ้าไม่ได้มีประสิทธิภาพในการทำความสะอาดฟันมากกว่าแปรงแบบที่ใช้ด้วยมือตามปกติ แต่อย่างไรก็ตามบางคนพบว่าพวกเขามีแนวโน้มที่จะแปรงฟันของพวกเขาอย่างสม่ำเสมอมากกว่าและนานกว่าเมื่อพวกเขาใช้แปรงสีฟันไฟฟ้า ดังนั้นการลงทุนซื้อสักอันก็อาจจะไม่ใช่ความคิดที่แย่นัก ทันตแพทย์แนะนำว่าคุณควรจะเปลี่ยนแปรงสีฟันทุก 3-4 เดือน เนื่องจากพวกมันจะมีประสิทธิภาพในการทำความสะอาดน้อยลงเมื่อเวลาผ่านไป เมื่อแปรงฟันให้ถือแปรงสีฟันทำมุม 45 องศากับแนวเหงือกและปัดแปรงออกจากเหงือกสั้นๆ ในแนวตั้ง กลับไปกลับมา หรือวนเป็นวงกลม พยายามอย่าสีแรงเกินไปเพราะอาจจะทำลายเคลือบฟันของคุณและทำให้เกิดอาการเสียวฟันอย่างมากต่อสิ่งเร้าทุกประเภท เอาใจใส่ฟันทีละซี่ในขณะแปรง ให้แน่ใจว่าคุณไม่พลาดซี่ไหนเลย อย่าลืมแปรงผิวฟันด้านนอก ผิวฟันด้านใน และผิวฟันที่ใช้เคี้ยว และเอาใจใส่เป็นพิเศษกับฟันซี่หลังที่เข้าถึงได้ยาก การแปรงฟันอย่างถูกต้องควรจะใช้เวลาประมาณ 2 นาที ลองใช้นาฬิกาจับเวลาเพื่อให้รู้เวลาและฮัมเพลงไปด้วยเพื่อฆ่าเวลา คราบพลัคสามารถก่อตัวขึ้นบนผิวของลิ้นได้อย่างง่ายดายเนื่องจากเศษอาหารตกค้าง ดังนั้นให้แน่ใจว่าได้แปรงลิ้นอย่างอ่อนโยนเช่นกัน นี่ยังจะช่วยให้ลมหายใจของคุณสดชื่นอีกด้วย เมื่อคุณแปรงลิ้น ให้แปรงจากด้านหลังไปยังด้านหน้าของปาก และแปรงเบาๆ ซ้ำ 4-5 ครั้ง นี่คือหนึ่งในวิธีรักษาตามธรรมชาติที่เก่าแก่ที่สุดสำหรับการกำจัดคราบพลัคที่บ้าน เพียงแค่เทผงฟูใส่ชามในปริมาณเล็กน้อย ทำให้แปรงสีฟันเปียกแล้วจุ่มลงในผงฟูให้ติดแปรง แปรงฟันตามปกติ คุณสามารถผสมเกลือสักหยิบมือหนึ่งลงในผงฟูก็ได้ถ้าต้องการ อย่าออกแรงกดตอนแปรงฟันเมื่อคุณใช้ผงฟูเป็นยาสีฟัน นอกจากนี้อย่าใช้ผงฟูติดต่อกันนานกว่า 5 วัน เพราะว่ามันจะกัดกร่อนและอาจจะทำลายเคลือบฟันของคุณได้ถ้าคุณใช้บ่อยเกินไป การกินแอปเปิ้ลหรือเมล่อนทันทีหลังอาหารจะช่วยทำความสะอาดฟันอย่างเป็นธรรมชาติและป้องกันไม่ให้คราบพลัคก่อตัวขึ้นบนผิวฟันของคุณ ซึ่งนี่ยังจะช่วยให้เหงือกมีสุขภาพดีและป้องกันไม่ให้เลือดออกได้อีกด้วย วิตามินซีในผลไม้ตระกูลส้มอาจจะช่วยป้องกันไม่ให้เชื้อจุลินทรีย์เจริญเติบโตบนผิวฟัน ลองถูเปลือกส้มบนผิวฟันก่อนเข้านอนตอนกลางคืน เคี้ยวเมล็ดงาหนึ่งช้อนแต่อย่ากลืน จากนั้นใช้แปรงสีฟันแห้งๆ แปรงฟันโดยใช้งาเป็นเหมือนยาสีฟัน มันจะช่วยกำจัดคราบพลัคและขัดฟันของคุณไปพร้อมๆ กัน มะเขือเทศและสตรอเบอร์รี่อุดมไปด้วยวิตามินซีเช่นเดียวกับส้ม หั่นพวกมันออกและถูน้ำบนผิวฟัน ทิ้งไว้ประมาณ 5 นาที อย่าใช้สตรอเบอร์รี่ มะเขือเทศ แอปเปิ้ล ส้ม หรืออาหารที่กำจัคราบพลัคอื่นๆ ถ้าคุณแพ้ บ้วนปากด้วยสารละลายผงฟูที่ละลายกับน้ำ ถ้าคุณต้องการหลีกเลี่ยงสารเคมีที่พบในยาสีฟันที่ซื้อตามร้านค้าส่วนใหญ่แล้วล่ะก็ คุณสามารถทำยาสีฟันกำจัดคราบพลัคแบบธรรมชาติเองได้โดยใช้ส่วนประกอบง่ายๆ เพียงไม่กี่อย่าง โดยผสมน้ำมันมะพร้าว 1/2 ถ้วยกับผงฟู 2-3 ช้อนโต๊ะ ผงหญ้าหวาน 2 ห่อเล็ก และน้ำมันหอมระเหยที่คุณเลือก 20 หยด เช่น เปปเปอร์มินท์ หรืออบเชย เก็บยาสีฟันโฮมเมดของคุณไว้ในโหลแก้วขนาดเล็กและใช้ในปริมาณเท่ากับยาสีฟันปกติ
แปรงฟันวันละ 2 ครั้ง. ใช้ไหมขัดระหว่างซี่ฟันของคุณ. ใช้น้ำยาบ้วนปากสำหรับขจัดคราบพลัค. หลีกเลี่ยงอาหารที่มีน้ำตาลและแป้ง. ให้มืออาชีพทำความสะอาดฟันเป็นประจำ. ค้นหาคราบพลัคโดยใช้สีย้อม. ใช้แปรงสีฟันและยาสีฟันให้ถูกชนิด. ใช้เทคนิคการแปรงฟันที่ถูกต้อง. เน้นที่ฟันแต่ละซี่. อย่าลืมแปรงลิ้น. ใช้ผงฟู. กินแอปเปิ้ลและเมล่อน. ถูเปลือกส้มบนฟัน. เคี้ยวเมล็ดงา. ทามะเขือเทศและสตรอเบอร์รี่บนฟันของคุณ. ทำยาสีฟันโฮมเมด.
https://www.wikihow.com/Remove-Plaque https://www.wikihow.com/Remove-Plaque https://www.wikihow.com/Remove-Plaque
Practicing Good Oral Hygiene Brushing Away the Plaque Trying Home Remedies